GEROS VALIOS BENDRADARBIAVIMO

M E M O R A N D U M A S

Kėdainių r. vietos veiklos grupė vienija 54 rajono bendruomenines organizacijas ir kitas NVO kaimo teritorijoje. Pagal Lietuvos 2007-2013 metų kaimo plėtros programą sėkmingai įgyvendinta Kėdainių rajono kaimiškųjų vietovių kaimo plėtros strategija. Vietos projektams ES paramos lėšos sudarė – 2 478 tūkst. Eur. Kėdainių r. savivaldybė prie vietos projektų prisidėjo piniginiu įnašu - 143 tūkst. Eur. Pareiškėjai – 99 proc. kaimo bendruomenės, kitos nevyriausybinės organizacijos. Įgyvendinti 77 vietos projektai, neatlygintinai savanorišku darbu prie vietos projektų dirbo 21 bendruomenė daugiau nei 15 tūkst. val. (savanoriškas darbas įvertintas 59 tūkst. Eur). Įgyvendinus Strategiją, kaimo vietovėse sutvarkyta infrastruktūra, suremontuoti 47 bendruomenių namai, įrengtos 22 vaikų sporto žaidimo aikštelės, poilsio zonos kaimo vietovėse, 6 bendruomenės centruose sukurti bendruomeniniai verslai: teminiai kaimai, kepyklėlės, siuvyklėlė, sulčių spaudyklos. Šių projektų dėka sukurtos 6 darbo vietos kaimo bendruomenėse.

Šiuo memorandumu siekiame glaudaus ir tolimesnio bendradarbiavimo ateityje, nes kaimo bendruomenės įgyvendinus šiuos projektus turi tęstinių įsipareigojimų 5 metus, drausti paramos lėšomis sukurtą ar įsigytą turtą, patiria kitų nenumatytų išlaidų.

Kėdainių krašto kaimiškųjų vietovių bendruomeninių organizacijų nariai suvokia galimybes, kurias atvėrė narystė Europos Sąjungoje, Europos Sąjungos struktūrinių fondų parama, taip pat ir iššūkius, kuriuos sąlygoja ekonomikos globalizavimo procesai.

Siekdamos glaudaus ir tvaraus tolimesnio bendradarbiavimo, sutaria:

***užtikrinti pagal Lietuvos kaimo plėtros 2007-2013 metų programą įgyvendintų vietos projektų tęstinumą, prisidedant finansine parama kaimo bendruomenėms;***

***įsipareigojame racionaliai ir efektyviai panaudoti Lietuvos kaimo plėtros 2014-2020 metų programos paramos lėšas, išnaudojant Kėdainių krašto potencialą, žmogiškuosius išteklius; užtikrinti prisidėjimą 20 proc. prie įgyvendinamų vietos projektų pagal Lietuvos kaimo plėtros 2014-2020 metų programą.***

Kėdainių r. vietos veiklos grupės Kėdainių r. savivaldybės

Pirmininkė Aušra Vaidotienė Meras Saulius Grinkevičius

Kėdainiai

2015 m liepos 25 d.